Ühe või teise töövaldkonna tegusamate esindajate väljakuulutamine ja autasustamine aitaks ehk suurendada oskustööliste  autoriteeti ning tõsta praktilise töö prestiiži. Oskustööliste puudus on ju üks majanduselu arengu pidureid, kusjuures seda eriti maapiirkondades. Elukutsepühad iseseisvas Eestis võiksid, kuid ei pruugiks olla samadel kalendripäevadel, millal nad olid nõukogude võimu aastatel. Mõistagi võiks uus aeg sünnitada ka uusi tööpühi. Miks mitte näiteks valida mõni kalendripäev maksuameti töötajate, pankrotihaldurite, turvameeste või infotehnoloogide päevaks?